**Referat af**

**Bestyrelsesmøde tirsdag den 17. september 2019, kl. 16:30**

1. **Velkommen**

Ove bød velkommen til bestyrelsesmødet

1. **Til stede**

Charles, Preben, Ove, Bruno, Nicki, Torben, Laila og Jørgen

Fraværende: Peter

1. **Referent / godkendelse af referat fra sidste bestyrelsesmøde**

Referat af møde 12. august godkendt. Jørgen referent.

1. **Legepladsen**

Der har vist sig at være et stort efterslæb i kommunens byggesagsbehandling. Vi må derfor forvente, at en godkendelse først kan foreligge til november. Legepladsen må dermed forventes at kunne blive anlagt i foråret 2020.

1. **Fælleshuset**

Torben fortalte, at der er møde fredag 20. september, hvor der skal ses på prisoverslag for maling og gulvbelægning. Ole er på udkig efter bordplader. Nye køleskabe er opsat. Bruno, Torben, Peter og Laila vil på turnus sørge for at holde tilsyn med fælleshuset.

1. **Kloakering / markeringspinde / kommunikation**

Det har vist sig, at drænet i øst er velfungerende, og det er derfor ikke nødvendigt at renovere i forbindelse med det igangværende anlægsarbejde.

Der har været afholdt første byggeudvalgsmøde, som fremover vil blive holdt hver onsdag kl. 14-16 (senere hver anden uge). Referater fra byggeudvalgsmøderne vil tilgå foreningens bestyrelse.

2 lysmaster i øst skal flyttes. Der er problemer med at finde el ledninger – der vil derfor ske en advisering af de haver, som om lidt står for at få etableret brønde – de skal have mindst 60 wat kørende. Kun 5 haver mangler at hente markeringspinde. Overskudjord køres på blomsterområderne, som senere tilplantes.

Samlet set: det går strygende. Der kommunikeres løbende til medlemmerne.

1. **Pligtarbejdet søndag den 22. september**

Der skal bl.a. ske rensning omkring sten, bålplads skal ordnes, SF sten skal samles

Der skal holdes snobrøds-bål-hygge den 12. oktober kl. 12. Til næste år skal vi huske at opsætte hønsenet omkring bålplads af hensyn til pindsvin.

1. **Økonomi**

Laila omdelte økonomipapirer (regnskabsrapport jan-sep og budgetopfølgning).

Der har været udlæg fra foreningen til anlægsprojektet, dette reguleres i september i forhold til finansieringen af anlægsprojektet.

Bestyrelsen ønsker, at der oprettes en konto i Arbejdernes Landsbank, hvor indtægterne fra udlejning af Fælleshuset alene skal fremgå.

1. **Tinglysning**

Der har været problemer med de haver, hvor der har været tinglyst pant. Fremover skal folk selv sørge for, at tinglysning bliver ordnet. Kassereren vil prøve på at få en aftale med en ekspert fra Arbejdernes Landsbank, som bestyrelsen kan foreslå til medlemmerne, hvis det skulle blive aktuelt.

1. **Eventuelt**

Ved vandlukning blæses der ud, så det ’gamle’ anlæg stadig virker næste år. I øst skal lukkes 29. september, vest lukkes først senere.

1. **Næste bestyrelsesmøde**

Næste bestyrelsesmøde er torsdag d. 10. oktober kl. 16.30.

Referent: Jørgen